recursal/SuperWikiNEXT-32B huggingface dataset:
Ο Οργανισμός Οικονομικής Συνεργασίας και Ανάπτυξης (ΟΟΣΑ) έχει προτείνει τον ακόλουθο ορισμό  :«Ως "σύγκρουση συμφερόντων" νοείται η σύγκρουση μεταξύ των δημόσιων καθηκόντων και των ιδιωτικών συμφερόντων ενός δημοσίου υπαλλήλου, στο πλαίσιο της οποίας ο δημόσιος υπάλληλος έχει ιδιωτικά συμφέροντα που θα μπορούσαν να επηρεάσουν με αθέμιτο τρόπο την άσκηση των επίσημων υποχρεώσεων και καθηκόντων του».

Ο ΟΟΣΑ έχει προσδιορίσει επίσης τα ακόλουθα τρία είδη σύγκρουσης συμφερόντων:

1. **Πραγματική σύγκρουση συμφερόντων**: σύγκρουση μεταξύ των δημόσιων καθηκόντων και των ιδιωτικών συμφερόντων ενός δημοσίου υπαλλήλου, στο πλαίσιο της οποίας ο δημόσιος υπάλληλος έχει ιδιωτικά συμφέροντα που θα μπορούσαν να επηρεάσουν με αθέμιτο τρόπο την άσκηση των επίσημων υποχρεώσεων και καθηκόντων του.

2. **Φαινομενική σύγκρουση συμφερόντων**: μπορεί να θεωρηθεί ότι υπάρχει φαινομενική σύγκρουση συμφερόντων σε περιπτώσεις όπου εικάζεται ότι τα ιδιωτικά συμφέροντα ενός δημοσίου υπαλλήλου θα μπορούσαν να επηρεάσουν με αθέμιτο τρόπο την άσκηση των καθηκόντων του, αλλά αυτό δεν συμβαίνει στην πραγματικότητα.

3. **Δυνητική σύγκρουση συμφερόντων:** δυνητική σύγκρουση συμφερόντων ανακύπτει όταν ένας δημόσιος υπάλληλος έχει ιδιωτικά συμφέροντα τέτοια ώστε θα προκαλείτο σύγκρουση συμφερόντων εάν ο υπάλληλος επρόκειτο να αναλάβει σχετικά (ήτοι συγκρουόμενα) υπηρεσιακά καθήκοντα στο μέλλον.

Στο δίκαιο της Ευρωπαϊκής Ένωσης η έννοια ορίζεται για τους σκοπούς της εκτέλεσης του γενικού προϋπολογισμού της ΕΕ. Ο εν λόγω ορισμός ισχύει για όλα τα είδη των δημοσίων συμβάσεων που χρηματοδοτούνται από πόρους της ΕΕ στο πλαίσιο των διαρθρωτικών δράσεων και της πολιτικής για τη συνοχή, ανεξάρτητα από το ύψος της χρηματοδότησης.

Η σύγκρουση συμφερόντων ανακύπτει όταν δίδεται σε ένα πρόσωπο η ευκαιρία να θέσει σε προτεραιότητα τα ιδιωτικά του συμφέροντα σε βάρος των επαγγελματικών του καθηκόντων.
Η **Σκυθική Νεάπολις** ήταν οικισμός ο οποίος υπήρχε από τα τέλη του 3ου αιώνα π.Χ. μέχρι το δεύτερο μισό του 3ου αιώνα μ.Χ. Επί αρχαϊκών χρόνων, εθεωρείτο πόλη της Ταυρικής Χερσονήσου (Κριμαία). Τα αρχαιολογικά ερείπια ευρίσκονται στα περίχωρα της σημερινής Συμφερόπολης. Η πόλη αυτή ήταν το κέντρο των φυλών των Κριμαϊκών Σκυθών, με επικεφαλής τον Σκιλούρο και τον Παλακό (που πιθανότατα τάφηκαν στο τοπικό μαυσωλείο). Η πόλη κυριαρχούσε σε ένα μικρό βασίλειο, που κάλυπτε τα εδάφη μεταξύ του κάτω ποταμού Βορυσθένη και της Κριμαίας. Τον 3ο και 2ο αιώνα π.Χ. ήταν πόλη «με μικτό σκυθοελληνικό πληθυσμό, ισχυρά αμυντικά τείχη και μεγάλα δημόσια κτίρια κατασκευασμένα με τις εντολές της ελληνικής αρχιτεκτονικής». Η Νεάπολις καταστράφηκε στα μισά του 3ου αιώνα μ.Χ. από τους Γότθους.

Παραπομπές
----------

1. ↑  *North Pontic Archaeology*, ed. by Gocha R. Tsetskhladze. Brill Academic Publishers, 2001. (ISBN 90-04-12041-6). Page 167.
Το **τουμπί** ή αλλιώς **τουμπανέλι** είναι μεμβρανόφωνο όργανο της ελληνικής δημοτικής μουσικής και θεωρείται το νταούλι των νησιών μας, κατασκευάζεται δε όπως αυτό. Ο ήχος του παράγεται όταν ο οργανοπαίκτης χτυπά την επιφάνειά του χρησιμοποιώντας δύο τουμπόξυλα ή τα χέρια του ή αλλιώς χρησιμοποιώντας δεξιά το τουμπόξυλο και αριστερά το χέρι του.
Το μικρό αυτό τύμπανο, μαζί με άλλα γνωστά ελληνικά όργανα όπως η λύρα, το λαούτο, το σαντούρι και η τσαμπούνα αποτελεί μέρος των συνηθέστερων συνδυασμών σε μια λαϊκή νησιώτικη ορχήστρα.

Παραπομπή
---------

1. ↑  Εγκυκλοπαίδεια της Παγκόσμιας Μουσικής, τόμος 7, σελ. 870
2. ↑  "Η Μουσική μέσα από την Ιστορία της" ΟΕΔΒ , Σ.Βασιλειάδης-Α.Γλυνιάς-Ι.Τσιαμούλης
**Σύγκρουση μεταξύ δύο επιβατικών συρμών στο Σικάγο** σημειώθηκε κατά τη διάρκεια της συννεφιασμένης πρωινής ώρας αιχμής στις 30 Οκτωβρίου 1972 και ήταν το χειρότερο παρόμοιο δυστύχημα στην ιστορία του Σικάγου. Η αμαξοστοιχία 416 της εταιρείας "Illinois Central Gulf", που αποτελείτο από πρόσφατα αγορασμένα διώροφα βαγόνια τύπου "Highliner", ξεπέρασε τον σταθμό "27th Street" στη σημερινή γραμμή "Metra Electric Line" και ο μηχανοδηγός ζήτησε και έλαβε άδεια από τον προϊστάμενο ασφαλείας του τρένου να επιστρέψει το τρένο στην πλατφόρμα. Αυτή η κίνηση πραγματοποιήθηκε στη συνέχεια χωρίς την προστασία της σημαίας που απαιτείται από τους σιδηροδρομικούς κανόνες. Ωστόσο, το τρένο του είχε διαγράψει αυτόματα τα σήματα μπλοκ, τα οποία άφησαν την ταχεία 720, αποτελούμενη από πιο βαριά κατασκευασμένα μονώροφα βαγόνια, να συνεχίσει με πλήρη ταχύτητα στην ίδια γραμμή. Ο μηχανοδηγός της ταχείας δεν είδε το τρένο με τα διώροφα βαγόνια και, όταν το είδε, ήταν πολύ αργά. Όταν τα τρένα συγκρούστηκαν, το πρόσθιο βαγόνι του τρένου εξπρές τηλεσκόπησε (ώθησε το ένα μέσα στο άλλο εν είδει τηλεσκοπίου) το πίσω διώροφο βαγόνι, σκοτώνοντας 45 άτομα και τραυματίζοντας 332.

Παραπομπές
----------

1. ↑  «1972, October 30: Illinois Central Commuter Train Crash». Chicago Public Library. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 7 Ιουλίου 2009.
2. ↑  Morgan, David P. (January 1973). «7:38 A.M. October 30, 1972». *Trains Magazine* (Milwaukee, WI: Kalmbach Publishing) **33** (3): 3–6.

Εξωτερικοί σύνδεσμοι
--------------------

* Εθνικό Συμβούλιο Ασφάλειας Μεταφορών. Αναφορά σιδηροδρομικού ατυχήματος: Σύγκρουση σιδηροδρομικών τρένων στο Illinois Central Gulf Railroad Commuter Trains, Σικάγο, Ιλινόις 30 Οκτωβρίου 1972. Αναφορά # NSTB RAR-73-5.
* Εντοπίστηκε λίστα νεκρών από τη σύγκρουση - Απόκομμα από το Chicago Tribune - Newspapers.com

* Shaw, Robert B. (1978). A History of Railroad Accidents, Safety Precautions and Operating Practices. pp. 361–363. LCCN 78104064.
Γενικά ο όρος **σύγκρουση** χαρακτηρίζει οποιαδήποτε κατάσταση ή συμπεριφορά κατέναντι εμπλεκομένων μερών. Ανάλογα δε των μερών αυτών ο όρος λαμβάνει και ιδιαίτερη διάσταση π.χ. σύγκρουση (ατύχημα), (οχημάτων, πλοίων κ.λπ.), ένοπλη σύγκρουση, κοινωνική σύγκρουση, σύγκρουση νόμων, σύγκρουση συμφερόντων, σύγκρουση ατόμων και σωματιδίων στη φυσική κ.λπ.

Ιδιαίτερο όμως χαρακτήρα προσλαμβάνει ο όρος στη κοινωνιολογία, ως ανθρώπινη συμπεριφορά, σε κοινωνική αλληλεπίδραση, όπου και αποδίδεται στην ελληνική συνώνυμα και με τους όρους "*Διαμάχη*", "*Πάλη*", "*Αγώνας*", "*Ανταγωνισμός*", ακόμα και "*Αντίθεση*". Σημειώνεται ότι στην ελληνική γλώσσα δεν έχει καθιερωθεί συγκεκριμένος όρος, εξ ου και η ποικιλία αυτών που προβάλλονται από διάφορους Έλληνες συγγραφείς, ή μεταφραστές, παρότι ακριβέστερος όρος θεωρείται η **Διαμάχη**, διακριτός όρος από τον Ανταγωνισμό.

Γενικά αίτια των συγκρούσεων μπορεί να είναι λανθασμένες εκτιμήσεις ή υπερβάσεις (π.χ. σε ατυχήματα), πάλη αξιών, (π.χ. κοινωνικής θέσης, ή κοινωνικής επιβολής), άσκηση εξουσίας, επιδίωξη οικονομικών πόρων εκατέρωθεν μερών κ.ά. λαμβάνοντας διάφορες μορφές εκδήλωσης που μπορεί να είναι από μια περιορισμένη συμπλοκή (καυγάς), μέχρι απεργιακές κινητοποιήσεις με έκτροπα, ακόμα και επανάσταση.  
 Οι συγκρούσεις, στη πλειονότητά τους αν και μπορεί να προλαμβάνονται με νομοθετικές ρυθμίσεις, όταν αυτές εκδηλώνονται επιλύονται συνηθέστερα με διαπραγματεύσεις, είτε απ΄ ευθείας των μερών, είτε με διαιτησία.

Πηγές
-----

* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.895.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σύγκρουση**  |
Ο **Τσαρλς Πόντσι** (αγγλικά: **Charles Ponzi**) , γνωστός και ως **Τσαρλς Πόνζι**, ήταν Αμερικανός εγκληματίας και επενδυτής ιταλικής καταγωγής, που έδρασε σε Ηνωμένες Πολιτείες και  Καναδά κατά την διάρκεια των Roaring Twenties. 
Ο ίδιος είναι γνωστός για το σχέδιο επενδυτικής απάτης, γνωστό και ως Σχήμα Πόντσι.

Βιογραφία
---------

O Τσαρλς Πόντσι γεννήθηκε στο Λούγκο της Ιταλίας στις 3 Μαρτίου του 1882, κατέφθασε στις ΗΠΑ το 1903 σε ηλικία 21 ετών με 2,5 δολάρια στις τσέπες του για να καταστεί το 1920 ένας από τους πλουσιότερους επενδυτές εκείνης της εποχής, υιοθετώντας ένα προκλητικά πολυτελή τρόπο ζωής. Τον Ιούλιο του 1920 τα εισοδήματά του έφταναν τα 250.000 δολάρια την ημέρα. Την 1η Νοεμβρίου του ίδιου έτους δήλωσε ένοχος για απάτη, με 85 κατηγορίες να εκκρεμούν εις βάρους του. Ο ίδιος πέρασε πέντε χρόνια σε ομοσπονδιακή φυλακή και εννέα χρόνια σε πολιτειακή φυλακή των ΗΠΑ, ενώ είχε περάσει από σωφρονιστικά ιδρύματα και πριν ξεσπάσει το ομώνυμο σκάνδαλο για μικροαπάτες. Βγήκε οριστικά από τη φυλακή το 1934 και απελάθηκε στην Ιταλία, καθώς ουδέποτε είχε λάβει την αμερικανική υπηκοότητα. Ο Πόντσι που πέρασε μεγάλο μέρος της ζωής του περιπλανώμενος σε διαφορές πόλεις της Αμερικής και του Καναδά, έκανε πολλές δουλείες καθώς και απάτες που του στέρησαν τη ελευθερία του και τον μύησαν σε νέες τακτικές και ραδιουργίες Στις 26 Δεκεμβρίου 1919, ο Πόντσι σύστησε μια "εταιρία φάντασμα" που ονομαζόταν The Security Exchange Company. Ο Πόντσι έπεισε αρκετούς να επενδύσουν ό,τι ποσό ήθελαν σ' αυτόν, με τη δέσμευση ότι θα είχαν κέρδος 50% επί του ποσού που είχαν επενδύσει κάθε 90 ημέρες. Πλήρωνε τους πρώτους με τα λεφτά που έβαζαν όσοι εισέρχονταν σ' αυτή την "πυραμίδα", με αποτέλεσμα να πεισθούν όλοι ότι είναι μια κερδοφόρος επένδυση. Το σχήμα κατέρρευσε τον Αύγουστο του 1920, έπειτα από δημοσίευμα της εφημερίδας "The Boston Globe". Μέχρι τότε, ο Πόντσι έπαιρνε περίπου 200.000 δολάρια την ημέρα από "επενδυτές" που προσπαθούσαν να ανέβουν στο "τρένο" των κερδών.

Παραπομπές
----------

1. 1 2  (Αγγλικά) *Find A Grave*. 15177890. Ανακτήθηκε στις 9  Οκτωβρίου 2017.
2. ↑  «Ponzi, Charles (03 March 1882–17 January 1949), financial scam artist» 29  Νοεμβρίου 2017. Ανακτήθηκε στις 9  Οκτωβρίου 2017.
3. ↑  Ανακτήθηκε στις 24  Ιουνίου 2019.
4. ↑  money.cnn.com/2009/01/13/news/newsmakers/ponzi.jail.fortune/index.htm?postversion=2009011312.

Εξωτερικοί σύνδεσμοι
--------------------

* Πολυμέσα σχετικά με το θέμα  Charles Ponzi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 30644249
* LCCN: n83201567
* ISNI: 0000 0000 7873 5075
* GND: 130389986
* SUDOC: 251063593

 |

 |
Η **Τατιάνα Φεοντόροβα Κοντίρεβα Προντστίστεβα (Татьяна Фёдоровна Кондырева Про́нчищева)**, επίσης γνωστή ως **Μαρία Προντσίστεβα** ( *Мария Прончищева*) ως το 1982, (1710 - 23 Σεπτεμβρίου 1736) ήταν Ρωσίδα πολική εξερευνήτρια. 

Γεννήθηκε στο Μπερέζοβο (Березово) το 1710 ή το 1713. Παντρεύτηκε τον υποπλοίαρχο Βασίλι Πρόντσιστσεφ στις 10 Μαΐου 1733. Μέχρι το 1982, θεωρείτο ότι ονομαζόταν Μαρία, αλλά μελέτη των αρχείων έδειξε ότι το όνομα της ήταν Τατιάνα.

Τον Ιούνιο του 1735 ο σύζυγός της, Βασίλι Πρόντσιστσεφ, συμμετείχε στη δεύτερη μεγάλη εξερευνητική αποστολή της Καμτσάτκα υπό τον ναύαρχο Μπέρινγκ. Η Τατιάνα Φεοντόροβνα επιβιβάστηκε μαζί του στο πλοίο και κατέβηκαν τον ποταμό Λένα (αποπλέοντας από την πόλη Γιακούτσκ ) με το μονοκάταρτο πλοίο *Γιακούτσκ,* πέρασαν το δέλτα του, και έπλευσαν σε ανοιχτή θάλασσα μέχρι τον Αύγουστο του 1735 οπότε και σταμάτησαν για να περάσουν το χειμώνα στις εκβολές του ποταμού Ολενέκ. Πολλά μέλη του πληρώματος αρρώστησαν και πέθαναν, κυρίως λόγω του σκορβούτου. Μετά από 11 μήνες συνέχισαν την εξερεύνηση, έφτασαν στην ανατολική ακτή της χερσονήσου Taymyr και ακολούθησαν την ακτόγραμμή προς βορά. Σε γεωγραφικό πλάτος 77°55' συνάντησαν συμπαγή πάγο και αναγκάστηκαν να επιστρέψουν. Κατά την επιστροφή η Τατιάνα Φεοντόροβνα Προντστίστεβα πέθανε στις 12 Σεπτεμβρίου 1736, 14 ημέρες μετά τον σύζυγό της. 

Η Προντστίστεβα ακολούθησε οικιοθελώς το σύζυγό της και θεωρείται η πρώτη γυναίκα που εξερεύνησε την Αρκτική. Ο κόλπος Maria Pronchishcheva στη θάλασσα Laptev πήρε το όνομά της. 

|  |
| --- |
|  Ο τάφος του Βασίλι και της Μαρία Πρόντσιστσεφ στο Ust-Olenyok όπως ήταν το 1921.   |

Παραπομπές
----------

1. 1 2  «Татьяна Прончищева. Первая полярная путешественница. Обсуждение на LiveInternet - Российский Сервис Онлайн-Дневников». *www.liveinternet.ru*. Ανακτήθηκε στις 25 Μαΐου 2020.
2. ↑  «Adventure Club - The land of Pronchishev - History». *www.shparo.com*. Ανακτήθηκε στις 25 Μαΐου 2020.
3. ↑  «Adventure Club - The land of Pronchishev - Results». *www.shparo.com*. Ανακτήθηκε στις 25 Μαΐου 2020.
Συντεταγμένες: 53°5′4.16″N 17°44′13.49″E﻿ / ﻿53.0844889°N 17.7370806°E﻿ / 53.0844889; 17.7370806

Το **Τουρ** (πολωνικά: Tur, γερμανικά: Thure‎) είναι χωριό του Πόβιατ Νάκουο, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει περίπου 8 χιλιόμετρα βόρεια του Σούμπιν, 12 χιλιόμετρα νοτιοανατολικά του Νάκουο ναντ Νοτέτσια και 19 χιλιόμετρα δυτικά του Μπίντγκοστς. Ο πληθυσμός του είναι 1.040 κάτοικοι.

Ιστορία
-------

Η παλαιότερη γνωστή αναφορά του χωριού προέρχεται από το 1337, όταν ήταν μέρος του Βασιλείου της Πολωνίας που κυβερνούσε ο Οίκος των Πιαστ. Το Τουρ ήταν ένα ιδιωτικό χωριό Πολωνών ευγενών, διοικητικά τοποθετημένο στο Πόβιατ Κτσίνια, στο Βοεβοδάτο Κάλις (1314-1793) της Επαρχίας Μείζονος Πολωνίας του Πολωνικού Στέμματος.

Κατά τη διάρκεια της γερμανικής κατοχής της Πολωνίας (Β΄ Παγκόσμιος Πόλεμος), το 1940, οι Γερμανοί έδιωξαν πολλές πολωνικές οικογένειες από το χωριό. Οι Πολωνοί εκτοπίστηκαν ως επί το πλείστον στο Κράι Κρακοβίας του Γενικού Κυβερνείου (γερμανοκρατούμενη κεντρική Πολωνία), ενώ τα σπίτια και τα αγροκτήματα τους παραδόθηκαν σε Γερμανούς αποίκους ως μέρος της πολιτικής *Lebensraum* (Ζωτικός χώρος). Τον Δεκέμβριο του 1940, οι Γερμανοί μετέφεραν το στρατόπεδο αιχμαλώτων πολέμου Stalag XXI-B για τους Συμμάχους αιχμαλώτους από το Σούμπιν στο Τουρ.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τουρ (Βοεβοδάτο Κουγιαβίας-Πομερανίας)** |

1. ↑  «Κεντρική Στατιστική Υπηρεσία (ΚΣΥ) – Εθνικό Μητρώο Εδαφικής Επιμερισμού Γης» (στα Πολωνικά). 1 Ιουνίου 2008.
2. ↑  *Atlas historyczny Polski. Wielkopolska w drugiej połowie XVI wieku. Część I. Mapy, plany* (στα Πολωνικά). Βαρσοβία: Instytut Historii Πολωνική Ακαδημία Επιστημών. 2017. σελ. 1b.
3. 1 2  Βαρντζίνσκα, Μάρια (2017). *Wysiedlenia ludności polskiej z okupowanych ziem polskich włączonych do III Rzeszy w latach 1939-1945* (στα Πολωνικά). Βαρσοβία: Ινστιτούτο Εθνικής Μνήμης. σελ. 241. ISBN 978-83-8098-174-4.
4. ↑  «POW Camps in Szubin (Schubin/Altburgund)». *Polish-American Foundation for the Commemoration of POW Camps in Szubin*. Ανακτήθηκε στις 8 Αυγούστου 2021.
Ο **Τσαρλς Μπάρτον** είναι Αμερικανός προπονητής καλαθοσφαίρισης, ο οποίος κάθισε, μεταξύ άλλων, στον πάγκο των εθνικών ομάδων της Δανίας και της Σουηδίας, της Μακάμπι Τελ Αβίβ και του Άρη Θεσσαλονίκης.

Καριέρα
-------

Ο Μπάρτον ξεκίνησε την προπονητική του καριέρα το 1983 και σε διάστημα δεκαπέντε χρόνων κατέκτησε πέντε πρωταθλήματα και τέσσερα κύπελλα Σουηδίας με τρεις διαφορετικές ομάδες. Παράλληλα, ανέλαβε την εθνική ομάδα της χώρας, χωρίς να καταφέρει να προκριθεί σε κάποια μεγάλη διοργάνωση.

Το 1998, ανέλαβε χρέη προπονητή στην ομάδα της Μπόρας Μπάσκετ, με την οποία κατέλαβε την πέμπτη θέση του πρωταθλήματος στην πρώτη του χρονιά, ενώ το 1999-2000 προκρίθηκε στην φάση των 32 του κυπέλλου Κόρατς και κατέκτησε την πρώτη θέση του πρωταθλήματος στην κανονική περίοδο, για να ηττηθεί στους τελικούς των πλέι-οφ από την Πλάνια. Σπόνσορας της ομάδας είχε αναλάβει ο Μάτζικ Τζόνσον, ο οποίος αγωνίστηκε και κατά την διάρκεια της σεζόν.

Την σεζόν 2000-01, κάθισε στον πάγκο της δανέζικης Γκρέιτ Ντέινς, επίσης ομάδας του Τζόνσον και ανέλαβε χρέη προπονητή για την εθνική ομάδα της Δανίας, θέση στην οποία παρέμεινε μέχρι το 2002.

Το καλοκαίρι του 2001, υπέγραψε ως βοηθός του Ντέιβιντ Μπλατ στην ομάδα της Μακάμπι Τελ Αβίβ, με την οποία κατέκτησε δύο νταμπλ στο Ισραήλ και έφθασε μέχρι το φάιναλ-φορ της Ευρωλίγκας το 2002.

Το 2003, συμφώνησε με την ομάδα του Άρη, αναλαμβάνοντας ως πρώτος προπονητής και οδηγώντας τους "κίτρινους" στην κατάκτηση του κυπέλλου Ελλάδας, αφού κέρδισαν με 73-70 τον Ολυμπιακό. Την επόμενη σεζόν έφθασε και πάλι στον τελικό του κυπέλλου, αλλά ηττήθηκε αυτή την φορά με 72-68 από τον Παναθηναϊκό. Παρ' όλα αυτά, η αποτυχία της ομάδας να κατακτήσει την έξοδο στην Ευρωλίγκα, οδήγησε στην αντικατάσταση του.

Την σεζόν 2007-08, κατέκτησε το κύπελλο Κύπρου με την ΑΕΛ Λεμεσού, με την οποία έφθασε και στο φάιναλ-φορ του EuroChallenge, ενώ ανέλαβε την πολωνική ΑΖΣ Κοζάλιν το 2010, όπου παρέμεινε για μόλις τρεις αγώνες.

Παραπομπές
----------

1. ↑  Magic Johnson to play in Sweden
2. ↑  Historias nórdicas: Magic Johnson, el vikingo - Solobasket
3. ↑  NEBL 2000/2001. I stage. Magic Great Danes Denmark
4. ↑  David Blatt resigns as Maccabi Electra head coach
5. ↑  «Η ιστορία των τελικών Κυπέλλου Μπάσκετ - Pamesports.gr». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 13 Απριλίου 2016.
6. ↑  Μπάρτον: Μας έκλεψαν το Κύπελλο - Άρης - SPORT 24
7. ↑  «Προκρίθηκε στο Final Four η ΑΕΛ - EuroChallenge». Αρχειοθετήθηκε από το πρωτότυπο στις 15 Αυγούστου 2014. Ανακτήθηκε στις 13 Απριλίου 2016.
8. ↑  Charles Barton hired as head coach in Koszalin

Πηγές
-----

* Charles Barton - Diamond Sports Agency Αρχειοθετήθηκε 2016-04-09 στο Wayback Machine.
* Προπονητής στον ΑΡΗ, μία πονεμένη ιστορία… | aris.re[*νεκρός σύνδεσμος*]

Εξωτερικοί σύνδεσμοι
--------------------

* 20 ΕPΩTHΣEIΣ TΣAPΛΣ MΠAPTON
Ο **Τατζάτης** ή **Τατζάτιος** (αρμενικά: Տաճատ Tačat) ήταν πατρίκιος και στρατηγός στη Βυζαντινή Αυτοκρατορία.

Βιογραφία
---------

Ο Τατζάτης ανήκε στην ευγενή οικογένεια Αρμενίων Αντζεβατσί. Πιθανώς στη δεκαετία 750-760 ήρθε στη Βυζαντινή Αυτοκρατορία και εισήλθε στην υπηρεσία του αυτοκράτορα Κωνσταντίνου Ε΄ (741-775 ρ.). Υπό τον Κωνσταντίνο Ε΄, φέρεται να πολέμησε εναντίον των Βουλγάρων, και έφτασε στο αξίωμα του στρατηγού (γενικός κυβερνήτης ενός θέματος) περίπου το 760. Δεν είναι γνωστό ποια θέματα κυβέρνησε, αλλά το 776 ηγούνταν του Θέματος Βουκελλαρίων. Κατά το ίδιο έτος, οδήγησε το στρατό του σε μια επιτυχημένη εκστρατεία εναντίον των Αράβων, μέχρι τα Σαμόσατα. Το 778 πήρε μέρος σε μια επιτυχημένη, μεγάλης κλίμακας εκστρατεία εναντίον της Γερμανίκεια; υπό τη γενική διοίκηση του Μιχαήλ Λαχανοδράκοντος.

Παραπομπές
----------

1. 1 2  Kazhdan 1991, σελ. 2014.
2. 1 2  Winkelmann και άλλοι 2001, σελίδες 320–321.
3. ↑  Treadgold 1988, σελ. 69.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tatzates  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **τουμπί** ή **τοομπί** (Παντζάμπι: ਤੂੰਬੀ), το οποίο ονομάζεται και **τουμπά** ή **τοομπά**, είναι παραδοσιακό μουσικό όργανο από την περιοχή του Παντζάμπ στη βόρεια Ινδική υποήπειρο. Το υψηλής συχνότητας, απλό έγχορδο μουσικό όργανο συνδέεται με την παραδοσιακή μουσική του Παντζάμπ και τη σημερινή πολύ δημοφιλή Δυτική μπάνγκρα μουσική.

Το τουμπί έγινε δημοφιλές στη σύγχρονη εποχή από τον παραδοσιακό Παντζάμπι τραγουδιστή Λαλ Τσαντ Γιαμλά Τζατ (1914-1991). Τις δεκαετίες 1960, 1970 και 1680, οι περισσότεροι από τους Παντζάμπι τραγουδιστές όπως οι Κουλντίπ Μανάκ, Μοχάμεντ Σαντίκ, Ντιντάρ Σαντού, Αμάρ Σινχ Τσαμκίλα και Καρτάρ Ραμλά, χρησιμοποιούσαν το τουμπί.

Χρησιμοποιείται επίσης από Παντζάμπι Σούφι τραγουδιστές όπως οι Κανγουάρ Γκριγουάλ και Σαΐν Ζαχόρ.

Σχεδιασμός
----------

Το όργανο είναι φτιαγμένο από ένα ξύλινο ραβδί, τοποθετημένο σε ένα κέλυφος αντηχείου νεροκολοκύθας. Μια απλή μεταλλική χορδή περνάει πάνω από μια γέφυρα στο αντηχείο και δένεται στο κλειδί που βρίσκεται στο τέλος του ραβδιού. Ο οργανοπαίκτης παίζει τη χορδή με τη συνεχή κίνηση και αναδίπλωση του πρώτου δακτύλου (δείκτη).

Χρήση στη Δυτική μουσική
------------------------

* Το *Get Ur Freak On*, ένα χιτ σινγκλ του 2001 από την Μίσι Έλιοτ σε παραγωγή του Timbaland, σύστησε τον ξεχωριστό ήχο του τουμπί στη δημοφιλή επικρατούσα μουσική σκηνή.
* Το τραγούδι *Mundian Ton Bach Ke Rahin (Beware of Boys)* από τον Panjabi MC, μια τεράστια επιτυχία στα τσαρτς του Ηνωμένου Βασιλείου, αποτελεί ίσως το πιο γνωστό παράδειγμα χρήσης του τουμπί στην δημοφιλή Δυτική μουσική.
* Το *20 Inch* από τον Master P (με συμμετοχή του Τζαμαϊκανού ρέγκε καλλιτέχνη Κάτι Ρανκς και του ράπερ Κόμπρα Καν) περιείχε μουσική από τουμπί, το οποίο έπαιζε ο ιθαγενής Καναδός Σον Ραμπτά (εγγονός του διάσημου Παντζάμπι παραδοσιακού τραγουδιστή, Χαζάρα Σινχ Ραμπτά).
* Το τραγούδι *Baby Doll me Sone di* της Ινδής τραγουδίστριας Κανίκα Καπόρ, περιλαμβάνει τουμπί καθ'όλη τη διάρκειά του.

Παραπομπές
----------

1. ↑  Anjali Gera Roy (2010). *Bhangra Moves: From Ludhiana to London and Beyond*. Ashgate Publishing. σελίδες 58–. ISBN 978-0-7546-5823-8. Ανακτήθηκε στις 9 Ιουνίου 2013.

Περαιτέρω μελέτη
----------------

* Hardial Thuhi (Άνοιξη–Φθινόπωρο 2011). Μετάφραση από Gibb Schreffler. «The Tumba-Algoza Ballad Tradition». *Journal of Punjab Studies* **18** (1&2): 169–202. Αρχειοθετήθηκε από το πρωτότυπο στις 2012-03-12. .
Συντεταγμένες: 53°19′N 23°39′E﻿ / ﻿53.317°N 23.650°E﻿ / 53.317; 23.650

Το **Τζαμί του Μποχονίκι** (πολωνικά: *Meczet w Bohonikach*) είναι ξύλινο τζαμί που βρίσκεται στο χωριό Μποχονίκι του Βοεβοδάτου Ποντλάσκιε, στην Πολωνία.

Ιστορία
-------

Το τζαμί χτίστηκε στο σημείο καμπής του δέκατου ένατου και του εικοστού αιώνα, πιθανότατα το 1873. Το τζαμί κατασκευάστηκε μετά από πυρκαγιά που έκαψε ένα προηγούμενο τζαμί Λιπκάνων Τάταρων αποίκων στη θέση του. Το προηγούμενο τζαμί βρισκόταν δίπλα σε ένα ιστορικό νεκροταφείο στο ανατολικό τμήμα του χωριού, το οποίο υπήρχε περίπου από τον δέκατο όγδοο αιώνα ή από τον δέκατο έβδομο αιώνα.

Κατά τη διάρκεια του Β΄ Παγκοσμίου Πολέμου, το τζαμί καταστράφηκε από τη Βέρμαχτ, η οποία μετέτρεψε το κτίριο σε νοσοκομείο πεδίου[*ασαφές*]. Μετά το 1945, το τζαμί είχε υποστεί πολλές μικρές ανακαινίσεις. Υπήρχαν σχέδια για την επέκταση του τζαμιού, αλλά ο συντηρητής δεν επέτρεψε την υποβολή αυτών των σχεδίων.

Το 2003, η στέγη του τζαμιού ανακαινίστηκε και η οροφή από φύλλο κασσίτερου αντικαταστάθηκε από πέταυρο. Το 2005, το τζαμί υπέστη σημαντική ανακαίνιση.

Δείτε επίσης
------------

* Ισλάμ στην Πολωνία

Παραπομπές
----------

1. ↑  www.nid.pl/pl/Informacje\_ogolne/Zabytki\_w\_Polsce/Pomniki\_historii/Lista\_miejsc/miejsce.php?ID=1185.
2. ↑  «Main Page». *Bohoniki*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 11 Μαρτίου 2016.
3. ↑  Αντόνιακ, Γκζέγκος Ρανκόφσκι ; [il. Krystyna (2005). *Polska egzotyczna : [przewodnik]* (Wyd. 3 aktual. έκδοση). Προύσκουφ: Oficyna Wydawnicza "Rewasz". ISBN 8389188376.
4. ↑  Γκεμπίτσκι, Ρόμαν (2006). *Podlaski szlak tatarski : Bohoniki*. Μποχονίκι: Muzułmańska Gmina Wyznaniowa. ISBN 8392266528.
**Τουμπεκί** (τουρκ. *tömbeki*) λέγεται ο καπνός που χρησιμοποιούν στον αργιλέ. 
Στα καφενεία μέχρι τον μεσοπόλεμο ήταν διαδεδομένος ο αργιλές. Εκεί το τουμπεκί το έκοβε ο παρασκευαστής του, ο «ταμπής», σε πολύ μικρά κομμάτια. Ο βαθμός στον οποίο το «ψιλοέκοβε» φανέρωνε την τέχνη του, έτσι ώστε όσο πιο ψιλοκομμένο ήταν το τουμπεκί τόσο καλύτερη θεωρούσαν την ποιότητά του.

Εκφράσεις
---------

Υπάρχουν διάφορες ερμηνείες για την προέλευση της έκφρασης «**κάνε τουμπεκί**» που μεταφορικά σημαίνει *σώπα, βούλωσ' το*. Τον αργιλέ τον ετοίμαζαν οι «ταμπήδες» των καφενείων και επειδή αυτοί έπιαναν την κουβέντα και αργούσαν να τον προσφέρουν στον πελάτη, εκείνος με τη σειρά του φώναζε: *«Κάνε τουμπεκί»*, δηλαδή σταμάτησε τις συζητήσεις και φτιάξε τον καπνό.

Η λέξη τουμπεκί ετυμολογικά θυμίζει την ισπανική λέξη *tabacco* που σημαίνει καπνός και έχει προέλευση από τη γλώσσα Taino της Καραϊβικής.
Η **Τζαμπραγίλ**, ή **Τζεμπραγίλ**, (αζερικά: Cəbrayıl) είναι πόλη φάντασμα στο Αζερμπαϊτζάν, θεωρητικά η διοικητική πρωτεύουσα της περιφέρειας Τζαμπραγίλ.

Προηγουμένως ήταν αζέρικο χωριό, αργότερα απέκτησε αρμενική πλειοψηφία, και τελικώς αποκλειστικά αζέρικο πληθυσμό, εγκαταλείφθηκε μετά την κατοχή και την καταστροφή της πόλης από τις τοπικές αρμενικές δυνάμεις κατά τη διάρκεια του Πρώτου Πολέμου του Ναγκόρνο Καραμπάχ.

Παραπομπές
----------

1. ↑  Первая всеобщая перепись населения Российской Империи, 1897 г. т.63 Елисаветопольская губерния. Н.А.Тройницкий, С.-Петербург, 1904. стр. 138
2. ↑  «ДЖЕБРАИЛЬСКИЙ УЕЗД (1926 г.)» [Jabrayil Uyezd (1926)]. Ανακτήθηκε στις 4 Αυγούστου 2011.
Ο **Σεβήρος** (ιταλικά : Severo ) (4ος αιώνας - Νάπολη, 400) ήταν ο δωδέκατος επίσκοπος της Νάπολης και τιμάται ως άγιος από την Καθολική Εκκλησία.

Βιογραφία
---------

Η επισκοπή του χρονολογείται από το 357 έως το 400 περίπου. Υπάρχουν λίγες πληροφορίες για τη ζωή του Σεβήρου, αλλά μια σημαντική μαρτυρία περιγράφει το ανθρώπινο και θρησκευτικό του βάθος, μια επιστολή που του απηύθυνε ο Άγιος Αμβρόσιος του Μιλάνου το 393.

Ο Σεβήρος ξεκίνησε την κατασκευή της βασιλικής του Αγίου Γεωργίου Μαγιόρε > όπου, κάτω από την τράπεζα του κύριου βωμού, τα λείψανα του αγίου και το βαπτιστήριο της Νάπολης, θεωρούνται το αρχαιότερο στη Δύση. Έφερε πίσω στη Νάπολη τα λείψανα του προκατόχου του Αγίου Μαξίμου της Νεάπολης.

Επιπλέον, σύμφωνα με τον λατρευτικό μύθο, το πρώτο από τα λεγόμενα «θαύματα της υγροποίησης του αίματος του Αγίου Τζενάρο» συνδέεται με τον επίσκοπο Σεβήρο. Είναι δευτερεύων προστάτης της Νάπολης και κύριος προστάτης της πόλης και της επισκοπής του Αγίου Σεβέρο στην Απουλία. Η μνήμη του εορτάζεται στις 29 Απριλίου (στην επισκοπή Σανσεβέρο, κατά ειδική παραχώρηση, στις 25 Σεπτεμβρίου).

  


|  |  |  |
| --- | --- | --- |
| ΠροκάτοχοςΖώσιμος | **Επίσκοπος Νάπολης**357-400 | ΔιάδοχοςΌρσος Α' |

Παραπομπές
----------

1. 1 2  Secondo Santi, beati e testimoni-San Severo di Napoli, 409
2. ↑  «Naples». *Catholic Encyclopedia*. New York: Robert Appleton Company. 1913. .
3. ↑  «San Severo di Napoli». *Santi e Beati* (στα Ιταλικά).
4. ↑  Hagiographic sources are compiled in *Acta Sanctorum Sepotembris, Tomus Sextis*, new ed. J. Carnandet, ed. (Paris 1867:761-892); a condensed account of the removals of the relics is given by Diana Norman, "The Succorpo in the Cathedral of Naples: 'Empress of All Chapels'"*Zeitschrift für Kunstgeschichte* **49**.3 (1986:323-355).
Ο Τέρι Μπούτσερ επιχειρεί τάκλιν στο Ντιέγκο Μαραντόνα.
**Τάκλιν** ονομάζεται ένα μαρκάρισμα ενός ποδοσφαιριστή σε έναν άλλον για να κερδίσει την κατοχή της μπάλας. Υπάρχουν δύο είδη τάκλιν: το απλό και το τάκλιν με γλίστρημα. Στο απλό τάκλιν το πόδι του ποδοσφαιριστή πηγαίνει κατευθείαν χωρίς να πέσει κάτω, ενώ στο τάκλιν με γλίστρημα ο παίκτης γλιστράει με κατεύθυνση τη μπάλα για να τη διώξει από την κατοχή του αντιπάλου.

Φάουλ
-----

Το τάκλιν μερικές φορές μπορεί να χτυπήσει τα πόδια του αντιπάλου. Η τιμωρία για το επικίνδυνο τάκλιν είναι το άμεσο ή έμμεσο φάουλ.

Φάουλ είναι όταν ένας παίκτης κάνει τάκλιν σε αντίπαλο προκειμένου να αποκτήσει την κατοχή της μπάλας, αλλά αγγίζει τον αντίπαλο, ιδίως αν προκαλέσει ανατροπή του αντιπάλου.

Μετά από ένα σκληρό τάκλιν, ο διαιτητής μπορεί να δείξει κίτρινη ή κόκκινη κάρτα σε αυτόν που έκανε το φάουλ. Όταν γίνεται ένα τάκλιν πίσω από τον επιτιθέμενο και τον ακουμπήσει, τότε ο διαιτητής μπορεί να δείξει απευθείας κόκκινη κάρτα για αντιαθλητικό και επικίνδυνο παιχνίδι.

Εξωτερικοί σύνδεσμοι
--------------------

* Τάκλιν (Αγγλικά)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sliding tackle  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Γεωγραφική κατανομή των τουνγκουζικών γλωσσών-Με πράσινο χρώμα οι βόρειες τουνγκουζικές γλώσσες (Τουνγκούς), με κόκκινο χρώμα οι νότιες τουνγκουζικές γλώσσες (Αμούρ) και με μπλε χρώμα οι νοτιοδυτικές τουνγκουζικές γλώσσες (Μαντσού)
Οι **τουνγκουζικές γλώσσες** (γνωστές επίσης ως Μαντσού-Τουνγκούς, Τουνγκούς) είναι μια οικογένεια γλωσσών που μιλιούνται στην Ανατολική Σιβηρία και τη Μαντζουρία από Τουνγκουζικούς πληθυσμούς. Πολλές τουνγκουζικές γλώσσες σήμερα είναι υπό εξαφάνιση, με το μέλλον της γλωσσικής αυτής οικογένειας να είναι εξαιρετικώς αβέβαιο. Παραδοσιακά, οι γλωσσολόγοι θεωρούν τις τουνγκουζικές γλώσσες ως τμήμα των Αλταϊκών γλωσσών μαζί με τις τουρκικές και μογγολικές γλωσσικές οικογένειες. Πιο πρόσφατες θεωρίες αποτείνονται ότι ανήκουν στη μακρο-αλταϊκή γλωσσική οικογένεια, που περιλαμβάνει μεταξύ άλλων την ιαπωνική και την κορεατική γλώσσα, ή αντιθέτως, ότι η Αλταϊκή δεν αποτελεί γενετική ομάδα αλλά ένα γλωσσικό δεσμό. Η οικογένεια των τουνγκουζικών γλωσσών αποτελείται από 12 γλώσσες που μιλιούνται από 75.000 ανθρώπους.

  

  

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85138632
* GND: 4107316-2
* SUDOC: 02736481X
* BNF: cb11942242n (data)
* BNE: XX544755

 |

 |
Τα **Τζαμαλάρια** είναι ένα παραδοσιακό έθιμο που αναβιώνει στο χωριό Άρνισσα Πέλλας την ημέρα των Φώτων. 

Ένα αγόρι ηλικίας περίπου 16-35 ντύνεται νύφη με παραδοσιακή τοπική φορεσιά, άλλα δυο της ίδιας ηλικίας ντύνονται τα αδέρφια της νύφης που την κρατάνε και άλλο ένα ντύνεται μπουμπάρι και με συνοδεία παραδοσιακής ορχήστρας γυρίζουνε όλο το χωριό. Σε συγκεκριμένες πλατείες του χωριού αναπαριστάται το εξής δρώμενο: το μπουμπάρι ορμάει για να αρπάξει την νύφη, αλλά τα αδέρφια τον ρίχνουν στο έδαφος σκοτωμένο και μοιράζουν τα μέρη του σώματος του. Μετά το μπουμπάρι σηκώνεται πάνω και λένε ένα σύνθημα που λέει: "μαύρη προβατίνα, άσπρο γάλα μπρους μπρους" και έτσι συνεχίζουν.

Σημασία
-------

Η Νύφη συμβολίζει το νέο χρόνο, τα αδέρφια συμβολίζουν τους αγγέλους, ενώ το μπουμπάρι το Κακό.

Δείτε επίσης
------------

* Τζαμάλες
Το **Σαντιστέβαν δελ Πουέρτο** (στα ισπανικά: Santisteban del Puerto) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Στα όρια του δήμου εντοπίζονται τα σπήλαια του Απολινάριο και της Μορθιγίγια (Cuevas de Apolinario y la Morciguilla). Οι Ίβηρες ονόμαζαν τον οικισμό Ilucia, οι Ρωμαίοι Ilugo ενώ από τους Βησιγότθους και μετά το όνομα της πολίχνης πήρε τη σημερινή του μορφή (San Esteban, Άγιος Στέφανος).

Η φυσική επαρχία της Κομητείας της Χαέν
---------------------------------------

Το Σαντιστέβαν δελ Πουέρτο είναι το κέντρο της φυσικής επαρχίας της Κομητείας της Χαέν, την οποία διασχίζει ο ποταμός Γουαδαλιμάρ.

Παραπομπές
----------

1. ↑  «Ιστορία του Σαντιεστέβαν».
2. ↑  ASODECO. «ASODECO - Asociación para el Desarrollo Rural de la Comarca de "El Condado" Jaén». *condadojaen.net*. Ανακτήθηκε στις 7 Σεπτεμβρίου 2015.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316733358
* GND: 1156493749

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Το **Σύνταγμα της Δημοκρατίας της Λιθουανίας** (λιθουανικά: *Lietuvos Respublikos Konstitucija*) αποτελεί την ανώτατη νομοθετική πράξη της χώρας και εγκρίθηκε με δημοψήφισμα στις 25 Οκτωβρίου 1992.

Το Ανώτατο Σοβιέτ της Λιθουανικής ΣΣΔ διακήρυξε την ανεξαρτησία της Λιθουανίας από τη Σοβιετική Ένωση στις 11 Μαρτίου 1990. Την ίδια ημέρα εξέδωσε ένα προσωρινό σύνταγμα, την λεγόμενη Προσωρινή Βασική Νομοθεσία. Η Νομοθεσία αυτή θέσπισε ένα πλαίσιο για το νέο κράτος, με εγγύηση των δημοκρατικών δικαιωμάτων και θέσπιση κανόνων δημοκρατικών διαδικασιών. Κατά τη διάρκεια των επόμενων δύο ετών, πραγματοποιήθηκαν οι εργασίες για την κατάρτιση ενός νέου συντάγματος. Στα τέλη του 1991, το Ανώτατο Συμβούλιο θέσπισε μια επιτροπή επιφορτισμένη να προετοιμάσει το σχέδιο του συντάγματος. Η προκύπτουσα πρόταση εγκρίθηκε από το Ανώτατο Συμβούλιο τον Οκτώβριο του 1992 και ακολούθησε δημοψήφισμα που επικύρωσε την υιοθέτησή του.

Θεμελιώδη ανθρώπινα δικαιώματα και δημοκρατικές αρχές, συμπεριλαμβανομένης της ελευθερίας της σκέψης, της πίστης και της συνείδησης, κατοχυρώνονται στο σύνταγμα, το οποίο επιτρέπει τη θρησκευτική διδασκαλία στα δημόσια σχολεία. Εκτός από τα προσωπικά, πολιτικά και θρησκευτικά δικαιώματα, το Σύνταγμα διασφαλίζει και τα κοινωνικά δικαιώματα. Σε αυτά περιλαμβάνονται η δωρεάν ιατρική περίθαλψη, οι συντάξεις γήρατος, τα επιδόματα ανεργίας και η υποστήριξη προς οικογένειες και παιδιά.

Παραπομπές
----------

1. ↑
2. ↑
3. ↑
4. ↑

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
Σύμφωνα με την Ελληνική Μυθολογία ο **Φίλανθος** ήταν Ηλείος στην καταγωγή γιος του Προλάου και της Λυσίππης και αδελφός του Λάμπου.

Κάποτε τα δύο αδέλφια αποφάσισαν να συμμετάσχουν στους αγώνες των Ισθμίων. Κατά την διεξαγωγή όμως των αγώνων συνέβη να φονευτούν και οι δύο από τους συναγωνιστές τους. Τότε μέσα στη βαριά θλίψη του άδικου χαμού των παιδιών της η Λυσίππη καταράστηκε όποιον θα λάμβανε στο εξής μέρος στους αγώνες αυτούς.

Ο παραπάνω μύθος που τυγχάνει παρόμοιος με τον μύθο των Ακτωριώνων αποπειράται περισσότερο να δικαιολογήσει την μόνιμη αποχή των αρχαίων Ηλείων από τους αγώνες των Ισθμίων.

Πηγές
-----

* "Εγκυκλοπαίδεια Πάπυρος Larousse Britannica" τομ.59ος, σελ.271.
Ο **συγκρητισμός** είναι ο συνδυασμός διαφορετικών (συχνά φαινομενικά απλώς διαφορετικών) πίστεων, συνήθως αναμειγνύοντας πρακτικές ποικίλων σχολών σκέψης. Ο συγκρητισμός μπορεί να περιλαμβάνει τη μείξη και αναλογία αρκετών αυθεντικά ξεχωριστών παραδόσεων, ειδικά στη θεολογία και τη μυθολογία της θρησκείας, επιβάλλοντας έτσι μια υποκείμενη ενότητα και επιτρέποντας μια περιεκτική προσέγγιση άλλων δογμάτων. Ο συγκρητισμός συμβαίνει συχνά σε εκφάνσεις της τέχνης και του πολιτισμού (γνωστός ως εκλεκτικισμός) καθώς και στην πολιτική (συγκρητιστική πολιτική). Θρησκευτικός συγκρητισμός υπήρχε επίσης όχι μόνο στην αρχαία Ελλάδα κατά τη μετακλασική εποχή αλλά και στην αρχαία Ρώμη την εποχή του Μ. Κωνσταντίνου.

Αρχική σημασία του όρου, όπως απαντάται στον Πλούταρχο Χαιρωνέα, ήταν ο συνασπισμός των Κρητών εναντίον των ξένων αντιπάλων τους.
Ο **Σιδηροδρομικός Σταθμός Πετραλώνων** ήταν σταθμός του Ο.Σ.Ε. επί της σιδηροδρομικής γραμμής Βόλου - Μηλεών, σε χιλιομετρική θέση περίπου 13,400 από το σταθμό του Βόλου. Βρίσκεται στην Αρτέμιδα Μαγνησίας και πήρε το όνομά του από την περιοχή «Πετράλωνα», την οποία εξυπηρετούσε ως προαιρετική στάση. Η ακριβής ημερομηνία εγκαινίων του σταθμού είναι άγνωστη, αλλά πάντως έλαβε χώρα μετά το 1903. Έκλεισε στις 20 Ιουνίου 1971, μαζί με τη γραμμή Βόλου - Μηλεών. Ο σταθμός Πετραλώνων δεν διαθέτει κάποια ιδιαίτερη εγκατάσταση και ως σημείο αναμονής των συρμών χρησιμοποιούταν ο χώρος περί της λίθινης πεζογέφυρας του μονοπατιού που συνδέει τον Άγιο Βλάσιο με τα Πλατανίδια. Ο σταθμός υφίσταται και σήμερα, αλλά τα δρομολόγια του τρένου του Πηλίου δεν εκτελούν πλέον στάση σ' αυτόν.

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Άνω Λεχώνια |   | Βόλος - Μηλιές |   | Δυορέμματα |
Συντεταγμένες: 38°53′42″N 22°27′26″E﻿ / ﻿38.8951°N 22.4573°E﻿ / 38.8951; 22.4573

Ο **Σιδηροδρομικός Σταθμός Ροδίτσας** είναι ένας σιδηροδρομικός σταθμός στη Ροδίτσα Λαμίας. Κατασκευάστηκε από τους Σιδηροδρόμους Θεσσαλίας *(Λαρισαϊκός Σιδηρόδρομος)* ως μέρος της γραμμής που συνέδεε Στυλίδα με Λειανοκλάδι. Ο σταθμός άνοιξε με τη σημερινή του μορφή (στάση) το 1904 και εξυπηρετείται από τα τοπικά τρένα ανάμεσα στο Λειανοκλάδι και τη Στυλίδα *(Προαστιακός Λαμίας)*.

Yπηρεσίες
---------

| Προηγούμενος σταθμός |   | ΤΡΑΙΝΟΣΕ |   | Επόμενος σταθμός |
| --- | --- | --- | --- | --- |
| Λαμία*προς Λειανοκλάδι* |  | Τοπική |  | Μεγάλη Βρύση*προς Στυλίδα* |

Ατυχήματα
---------

Στις 16 Δεκεμβρίου 2012 σημειώθηκε ατύχημα στη διάβαση της στάσης, μεταξύ διερχόμενης αμαξοστοιχίας του Ο.Σ.Ε. μιας Stadler GTW 2/6, κατευθυνόμενη από τον Σ.Σ. Λειανοκλαδίου προς την Στυλίδα και ενός Ι.Χ. το οποίο αγνόησε τα προειδοποιητικά σήματα αλλά και τις μπάρες της διαβάσεως, με αποτέλεσμα την παράσυρση του από την αμαξοστοιχία σε απόσταση 60 περίπου μέτρων. Το συμβάν έληξε χωρίς σοβαρούς τραυματισμούς τόσο για τους επιβάτες της αμαξοστοιχίας αλλά και για τον οδηγό του ΙΧ.

Παραπομπές
----------

1. ↑  «Εσύ τι γνωρίζεις για τον προαστιακό "Λαμίας - Στυλίδας" ?». *www.lamiareport.gr*. Ανακτήθηκε στις 8 Μαΐου 2016.
Ο **Σιδηροδρομικός Σταθμός Πλατάνου** είναι σιδηροδρομικός σταθμός στον Πλάτανο στον Νομό Αχαΐας. Βρίσκεται επί της σιδηροδρομικής γραμμής Αεροδρομίου–Πάτρας, λίγο έξω από τα όρια του οικισμού. Ο σταθμός άνοιξε στις 22 Ιουνίου 2020 και εξυπηρετείται από τα τρένα ανάμεσα στο Αίγιο και το Κιάτο.

Ο σταθμός Πλατάνου δεν πρέπει να συγχέεται με τον ομώνυμο παλαιό σιδηροδρομικό επί της κατηργημένης σιδηροδρομικής γραμμής Πειραιά–Πάτρας των πρώην Σιδηροδρόμων Πειραιώς - Αθηνών - Πελοποννήσου, ο οποίος βρίσκεται βορειοανατολικά του σημερινού σταθμού, εγγύτερα της παραλίας του Κορινθιακού Κόλπου.
41°32′38″N 21°14′59″E﻿ / ﻿41.543889°N 21.249722°E﻿ / 41.543889; 21.249722{{#coordinates:}}: δεν είναι δυνατή η ύπαρξη περισσότερων από ενός κύριου tag ανά σελίδα

Το **Σπήλαιο Πέσνα** (σλαβομακεδονικά: Пешна‎) είναι ένα σπήλαιο που βρίσκεται σε απόσταση 6 χλμ. από την πόλη Μακέντονσκι Μπροντ της Βόρειας Μακεδονίας, και έχει ανακηρυχθεί φυσικό μνημείο.

Περιγραφή
---------

Σύμφωνα με τους σπηλαιολόγους, το Σπήλαιο Πέσνα έχει το μεγαλύτερο άνοιγμα εισόδου στα Βαλκάνια, με ύψος 40 μ. και πλάτος 56 μ. ενώ το σπήλαιο καθαυτό έχει μήκος 124 μέτρα. Στο εσωτερικό υπάρχουν φωλιές χελιδονίδων όπου ζουν νυχτερίδες. Εμφανισιακά μοιάζει με τις φανταστικές σπηλιές στο Χελμς Ντιπ του Άρχοντα των Δαχτυλιδιών. 

 Εσωτερική άποψη. Από το βόρειο τμήμα του σπηλαίου, με το πέρας της βροχερής περιόδου και όταν έχουν λιώσει τα χιόνια, ξεκινά ένα ανοιξιάτικο κύμα που εξαφανίζεται κατά την ξηρή θερινή περίοδο. Κατά τα λεγόμενα των ντόπιων, το νερό προέρχεται από τον Ποταμό Κράπσκα, που βρίσκεται σε μεγαλύτερο υψόμετρο  και ρέοντας σχηματίζει αρκετές λίμνες και καταρράκτες στο «μεγαλύτερο σύστημα σπηλαίων» της χώρας, που πιστεύεται ότι φτάνει σε μήκος τα 10 χλμ.

Στην είσοδο του σπηλαίου υπάρχει ένα μεσαιωνικό φρούριο και τα ερείπια ενός νερόμυλου. Τα απομεινάρια του φρουρίου στο σπήλαιο σχετίζονται με την αρχαιολογική τοποθεσία «Πύργοι του Ντέβι», που είναι ορατή από το εσωτερικό του σπηλαίου. Σύμφωνα με τους τοπικούς μύθους, οι αδελφές του Βασιλιά Μάρκου ζούσαν στα δύο φρούρια. Το Σπήλαιο Πέσνα χρονολογείται από την ύστερη αρχαιότητα της Μακεδονίας και η περιοχή του έχει αρχαιολογικό ενδιαφέρον.

Αναφορές
--------

1. 1 2 3 4  «ΣΠΗΛΑΙΟ ΤΩΝ ΠΑΡΑΜΥΘΙΩΝ, ΤΩΝ ΘΡΥΛΩΝ ΚΑΙ ΤΟΥ „ΑΡΧΟΝΤΑ ΤΩΝ ΔΑΧΤΥΛΙΔΙΩΝ"». *Balkon 3*. 30 Ιουλίου 2013. Ανακτήθηκε στις 15 Απριλίου 2019.
2. 1 2 3  Александар Матески, „Девини кули и Пешна", *Економија и бизнис*, год. 18, бр. 210/211, декември 2015/јануари 2016, стр. 136-137.
Συντεταγμένες: 49°53′39.1″N 2°15′47.9″E﻿ / ﻿49.894194°N 2.263306°E﻿ / 49.894194; 2.263306

Το **σταντ ντε λα Λικόρν** είναι το κεντρικό στάδιο της πόλης Αμιέν της Πικαρδίας στη Γαλλία. 

Οφείλει το όνομά του στο μυθολογικό πλάσμα του μονόκερου (γαλλ. licorne) που κοσμεί το έμβλημα της πόλης, φιλοξενεί την Αμιέν ΣΚ, την επαγγελματική ομάδα ποδοσφαίρου της πόλης. Η χωρητικότητά του είναι 12.097 θέσεις καθημένων.

Παρουσίαση
----------

Αναγνωρίσιμο από τον ψηλό διαφανή ανεμοφράκτη, έχει σχεδιαστεί ώστε η χωρητικότητά του να μπορεί να φτάσει τις 20.000 θέσεις στην περίπτωση που η Αμιάν ΣΚ εξασφαλίσει την άνοδό της στη Λιγκ 1. Ο φωτισμός του παρέχεται από 96 προβολείς ισχύος 2.000 βατ έκαστος.

Χτισμένο στη συνοικία του Ρενανκούρ, αντικαθιστώντας το παλιό *Stade Moulonguet* που κρινόταν πλέον μικρό για τις ανάγκες της ομάδας, εγκαινιάζεται στις 24 Ιουλίου 1999 με την ευκαιρία του Γαλλικού Σούπερ Καπ που βρήκε αντιπάλους την ΦΚ Ναντ, νικήτρια του Κυπέλλου Γαλλίας και τη Ζιροντέν Μπορντό, νικήτρια του πρωταθλήματος.

Έκθεση Φωτογραφιών
------------------

* Λεπτομέρεια υψηλότερης κερκίδας.Λεπτομέρεια υψηλότερης κερκίδας.
* Εσωτερικό σκέπαστρο.Εσωτερικό σκέπαστρο.
* Εξωτερικός περίβολος.Εξωτερικός περίβολος.

Παραπομπές
----------

1. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10257. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Stade de la Licorne (Amiens) στο Wikimedia Commons
Ο όρος **σημειοχημική ένωση**, που εμπεριέχει τη λέξη *σημεῖον* (που σημαίνει *«σήμα ή σινιάλο»)*, αφορά στις φυσικές ενώσεις που υπάρχουν και είναι προϊόντα δευτερογενούς μεταβολισμού, και οι οποίες παράγονται για συγκεκριμένο λόγο από ζωντανούς είτε φυτικούς είτε ζωικούς οργανισμούς, χωρίς να συμμετέχουν στην κύρια οργανική τους λειτουργία.

Γενικά
------

Τα *σημειοχημικά* καλύπτουν ανάγκες ζωτικής και πρωταρχικής σημασίας για τους οργανισμούς, όπως χημική επικοινωνία και χημική προστασία. Οι οργανισμοί στην αδιάκοπη και συνεχή αναζήτησή τους για τροφή, για ερωτικό σύντροφο (αναπαραγωγή), ή για συντήρηση, απωθούν τους εχθρούς τους και παλεύουν να επιβιώσουν και με την επιβοήθηση χημικών ουσιών που συνθέτουν οι ίδιοι.

Κατηγορίες
----------

Η σημειοχημική επικοινωνία μπορεί να χωριστεί σε δύο μεγάλες κατηγορίες: 

* επικοινωνία μεταξύ ατόμων του ίδιου είδους
* επικοινωνία μεταξύ διαφορετικών ειδών

Οι σημειοχημικές ουσίες διακρίνονται σε φερορμόνες αλλομόνες και καιρομόνες ανάλογα με τη λειτουργία τους στον οργανισμό.

Παραπομπές
----------

1. ↑  «Definition of Semiochemical». *The Dictionary of Forestry*. Bethesda, Maryland: The Society of American Foresters (SAF). 2008. .
2. ↑  www.trichoindo.gr/ximiki-oikologia/
3. ↑  J. H. Law; F. E. Regnier (1971). «Pheromones». *Annual Review of Biochemistry* **40**: 533–548. doi:10.1146/annurev.bi.40.070171.002533. PMID 4108191. .

Εξωτερικοί σύνδεσμοι
--------------------

* Rutledge, Claire E. (1996). «A Survey of Identified Kairomones and Synomones Used by Insect Parasitoids to Locate and Accept Their Hosts». *Chemoecology* **7** (3): 121–131. doi:10.1007/BF01245964.
* Article on Semiochemicals, helsinki.fi
Το άθλημα της τοιχοσφαίρισης (*αγγλικά :Squash Rackets*) εμφανίστηκε στην Ελλάδα στις αρχές του 20ού αιώνα, κυρίως από αντισφαιριστές που έρχονταν από άλλες χώρες για το Πανελλήνιο πρωτάθλημα ή Έλληνες του εξωτερικού ή μέλη διπλωματικών αποστολών και πληρώματα πλοίων. 

Αναφέρεται το 1927 αίτηση του Βρετανού αρχηγού ναυτικής δύναμης που ναυτολογούσε στον Πειραιά προς τον Όμιλο αντισφαίρισης Αθηνών να δημιουργήσει ανάλογο γήπεδο, ο σύλλογος απάντησε ότι τα οικονομικά του δεν το επέτρεπαν. Το 1938 ιδιόκτητο γήπεδο τοιχοσφαίρισης διατηρούσε ο Γουίλιαμ Ρίζ, στο ιπποδρόμιο του Φαλήρου όπου διέθετε και προπονητή για όσους ήθελαν να ασχοληθούν με το νέο άθλημα.

Το 1940 ο Όμιλος αντισφαίρισης Αθηνών κατασκεύασε γήπεδο στις εγκαταστάσεις του, ουσιαστικά το πρώτο γήπεδο τοιχοσφαίρισης στην Ελλάδα. Το 1947 κατασκευάστηκε και δεύτερο γήπεδο, και το 1967 το πρώτο για αγώνες διπλών, ενώ έφορος στο ανάλογο τμήμα διατέλεσε για πολλά χρόνια ο Παντελής Μ. Παπαδόπουλος, ενώ ταυτόχρονα διοργανώθηκε το Πανελλήνιο πρωτάθλημα τοιχοσφαίρισης Ανδρών και Γυναικών. Το πανελλήνιο πρωτάθλημα μάλιστα διοργανώνονταν από τον Όμιλο έως το 1967, όταν το άθλημα επίσημα αναγνωρίστηκε από τον ΣΕΓΑΣ και υπάχθηκε στην Ελληνική Φίλαθλη Ομοσπονδία Αντισφαίρισης όπου ανέλαβε και την διοργάνωση των πρωταθλημάτων.

Η πρώτη επίσημη διοργάνωση τοιχοσφαίρισης στην Ελλάδα, η οποία διοργανώνεται έως σήμερα, είναι το Ανοιχτό πρωτάθλημα Ελλάδος τοιχοσφαίρισης από το 1945, αρχικά με την συμμετοχή Ελλήνων αθλητών και ξένων που είχαν σχέση με την Ελλάδα, μέλη διπλωματικών αποστολών, πληρώματα πλοίων κ.τ.λ. Από το 1969 η συμμετοχή είναι ελεύθερη, την ίδια χρονιά το άθλημα πήρε και επίσημα την ονομασία τοιχοσφαίριση.

Το 1994 έγινε προσπάθεια δημιουργίας ανεξάρτητης ομοσπονδίας, έτσι με απόφαση του πρωτοδικείου Αθηνών αναγνωρίστηκε η "Ελληνική Ομοσπονδία Τοιχοσφαίρισης", με πρόεδρο τον Γεώργιο Μπαρλέτη, η οποία όμως δεν έγινε ανεξάρτητη, αλλά εντάχθηκε στην Ομοσπονδία αντισφαίρισης και σταδιακά αδράνησε.

Το 1996 έγινε ένα δοκιμαστικό διασυλλογικό πρωτάθλημα με οκτώ συλλόγους, τον ΟΑΑ, Ο.Τ. Αθηνών, ΟΑ Βούλας, ΟΦΤΑ, Αγία Βαρβάρα, Πειραιά, Allsport, και Βριλήσσια.

Παραπομπές
----------

1. 1 2 3  *Σκιαδάς, σελ. 230*
2. 1 2 3 4  *Σκιαδάς, σελ. 231*
3. ↑  *Ο.Α.Α. Ιστορία της τοιχοσφαίρισης Αρχειοθετήθηκε 2018-08-04 στο Wayback Machine.*
4. ↑  *Αθλητική Ηχώ, φύλο 21-03-1996[*νεκρός σύνδεσμος*]*

Πηγές
-----

* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1.
Συντεταγμένες: 48°51′25.4″N 2°24′45.4″E﻿ / ﻿48.857056°N 2.412611°E﻿ / 48.857056; 2.412611

Το **Σταντ Ντεζερίν** (επίσης γνωστό ως « Σταντ ντε λα Πορτ ντε Μοντρέιγ ») είναι ποδοσφαιρικό γήπεδο στο Παρίσι της Γαλλίας. 

Η Παρί ΦΚ έδινε σε αυτό τις εντός έδρας αναμετρήσεις της για το Νασιονάλ έως το 2007, ενώ το χρησιμοποίησε και στην διάρκεια της σεζόν 2013-2014.

Περιγραφή
---------

Το γήπεδο αυτό είναι ιδιαιτέρως παλιό, ενώ ήταν γνωστό ως Σταντ ντε λα Πορτ ντε Μοντρέιγ. Με την εγκατάσταση της Παρί ΦΚ εντός αυτού, το λιτό αυτό γήπεδο ανακαινίστηκε και μετονομάστηκε σε « Σταντ Ντεζερίν ». 

Με χωρητικότητα περίπου 2.500 θέσεων, το γήπεδο δεν πληρούσε τα κριτήρια έδρας για το Νασιονάλ, πρωτάθλημα στο οποίο αγωνιζόταν η Παρί ΦΚ από το 2006. Μία παράταση δόθηκε στις 19 Ιουλίου 2006 στην ΠΦΚ έως τις 31 Δεκεμβρίου 2006, προκειμένου να προχωρήσει σε σειρά βελτιωτικών εργασιών στο γήπεδο με απώτερο σκοπό της αδειοδότησή του. Λόγω των εργασιών αυτών, ωστόσο, το γήπεδο δεν ήταν δυνατό να χρησιμοποιηθεί κατά την εκκίνηση της σεζόν, με αποτέλεσμα η ΠΦΚ να υποχρεωθεί να μετεγκατασταθεί προσωρινά στο Σταντ Μαρβίλ της Λα Κουρνέβ για τις τρεις πρώτες εντός έδρας αναμετρήσεις της για την σεζόν 2006-2007. Την επόμενη σεζόν, ο σύλλογος αποχώρησε, τελικά, από το Ντεζερίν με προορισμό το Σταντ Σαρλετί, το οποίο βρίσκεται στο 13ο δημοτικό διαμέρισμα του Παρισιού. 

Η Παρί ΦΚ επέστρεψε στο Ντεζερίν το 2013, με την χωρητικότητα του γηπέδου να έχει μειωθεί στις 1.000 θέσεις, προτού επιστρέψει εκ νέου στο Σαρλετί για την σεζόν 2014-2015.

Έκθεση Φωτογραφιών
------------------

* Άποψη του αγωνιστικού χώρου και των κερκίδωνΆποψη του αγωνιστικού χώρου και των κερκίδων
* Άποψη του αγωνιστικού χώρουΆποψη του αγωνιστικού χώρου

Παραπομπές
----------

1. ↑  (pdf) Décision de la FFF du 19 juillet 2006 Αρχειοθετήθηκε 2015-09-24 στο Wayback Machine.
2. ↑  Déjerine à guichets fermés, Le Parisien.fr, 13.09.2013

|  |  |
| --- | --- |
| 

|  |
| --- |
| * Πύλη:Αρχιτεκτονική
* Πύλη:Ποδόσφαιρο
* Πύλη:Παρίσι
 |

 |
Συντεταγμένες: 40°14′9″N 48°54′30″E﻿ / ﻿40.23583°N 48.90833°E﻿ / 40.23583; 48.90833

Το **Σορμπάτσι**(επίσης, **Σόρμπατσι**, **Σορμπατσί**, **Σορμπάτσι Πέρβιγιε**, και **Σορμπάντσι**) αποτελεί χωριό και δήμο της επαρχίας Χατζιγκαμπούλ του βορειοανατολικού Αζερμπαϊτζάν. Έχει πληθυσμό 1,440 κατοίκων. Ο δήμος αποτελείται από τα χωριά Σορμπάτσι, Μπιριντσί Πασαλί και Ικιντσί Πασάλι.

Παραπομπές
----------

1. ↑  «Belediyye Informasiya Sistemi» (στα Azerbaijani). Αρχειοθετήθηκε από το πρωτότυπο στις 24 Σεπτεμβρίου 2008. CS1 maint: Μη αναγνωρίσιμη γλώσσα (link)

* Σορμπάτσι (Χατζιγκαμπούλ) - GEOnet Names Server

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Τα **Τουρκικά Ιερά του Μέρκε** βρίσκονται στο νότιο Καζακστάν, περίπου 37 χιλιόμετρα νότια του σημερινού Μέρκε στην επαρχία Τζαμπίλ. Είναι σε ύψος 3.000 μέτρων στην ορεινή περιοχή του Κιργκίζκι Αλατάου. Υπάρχουν περισσότερα από 170 ιερά σε έκταση σχεδόν 250 τ.χλμ.[1] Οι περιοχές είναι πολύ καλά διατηρημένες αυτή τη στιγμή λόγω της απομόνωσης και της σχετικής δυσκολίας πρόσβασης. Κάθε χώρος μπορεί να περιλαμβάνει μικρές στήλες (μία έως τέσσερις), ενδεχομένως να αντιπροσωπεύουν τους προγόνους θαμμένους από κάτω.[2]

Κατάσταση Παγκόσμιας Κληρονομιάς
--------------------------------

Αυτός ο χώρος προστέθηκε στον Ενδεικτικό Κατάλογο των Μνημείων Παγκόσμιας Πολιτιστικής Κληρονομιάς της Ουνέσκο στις 24 Σεπτεμβρίου του 1998, στη Μικτή κατηγορία (Πολιτιστική και Φυσική).[3] (*βλέπε* Κατάλογος των Μνημείων Παγκόσμιας πολιτιστικής Κληρονομιάς στο Καζακστάν)

Παραπομπές
----------

1. ↑  Turkic sanctuary of Merke - UNESCO World Heritage Centre
2. ↑  Turkic sanctuary of Merke - UNESCO World Heritage Centre
3. ↑  Turkic sanctuary of Merke - UNESCO World Heritage Centre

Παραπομπές
----------

* Turkic sanctuary of Merke - UNESCO World Heritage Centre Accessed 2009-02-27.